Sbatax-il waħida ġew, minn art imgħaddba, Ħfief fuq il-mewġa bħal għasafar fl-ajru, Mgħammra b'għodda qerrieda biex l-imriekeb Li ġiebu l-ħajja lill-Maltin itajru. Ġew fil-qalba tal-lejl, biex ikun wenshom Id-Dlam li ma jarax; bid-dehħ'n tal-ħjiena Resqu bla ħoss lejn fomm il-Port u kiefra Rażżnu ġo qalbhom kull tqanqil ta' ħniena. U x'naf xiħadd li mtamma kien imexxi Il-miġfna ċkejkna għala Rebħa Kbira, Kienx beda jfantas ta' Gieh kbir il-Għelma, U ta' hena bla tarf ġarrabx tferfira l Iżd'għarriexa fid-dlam kien hemm moħbija L-Imħabba għajjura ta' din l-Art Ħanina; Hi rat u semgfħiet u thejjiet imħieġ'ġa Għal taqbida bla nifs, tajba u ħażina. Intagħta l-Amar; minn kull borġ imwettaq Infetħu ħluq tan-nar, u nebħu sewwa: L-ajru mtela twerdin, damdim li jtarrax, U xita ta' l-azzar ġiet fuq l-egħdewwa. Damet sejra t-taqbida, għax qalbiena Kienu ż-żgħażagħ li ġew għall-qirda tagħna; Iżda Malta ma nsietx id-drawwa tagħha: Tiġġieled, tirbaħi u bil-ġieħ tistagħna. Sbatax-il waħida ġew, sbatax-il waħda Sabu qabarhom fuq ix-xtut tal-Gżira; Anqas waħda ma reġgħet lejn pajjiżha, Biex tgħid il-Għiajb ta' din it-Telfa Kbira.